Mestský  úrad  LEVOČA

PREDMET ROKOVANIA:     Správa o činnosti Mestskej polície v Levoči
                                                  za rok 2009

PRE:                                         Mestskú radu dňa 9.2.2010
                                   Mestské zastupiteľstvo dňa  25.2.2010

PREDKLADÁ:                         Mestská polícia

DOTERAJŠIE ROKOVANIE: Vedenie mesta

NÁVRH  NA  UZNESENIE:           Mestská rada berie na vedomie 
                                                   Správu o činnosti MsP za rok 2009                                              Mestské zastupiteľstvo berie na vedomie
                                                   Správu o činnosti MsP za rok 2009

SPRACOVATEĽ:                     Ing. Mgr. Peter Hromjak, náčelník MsP

NA  VEDOMIE:                       primátor mesta
                                                  zástupca primátora
                                                  prednostka mestského úradu
                                                  hlavný kontrolór

V Levoči:  3.2.2010

Správa o činnosti mestskej polície za rok 2009

A/ Personálna oblasť:
	
Mestská polícia v Levoči pracovala v tomto zložení:
 
Ing. Mgr. Peter Hromjak      - náčelník MsP
Peter Petruška                      - príslušník MsP
Marek Sapara                       - príslušník MsP
Róbert Jendričák                  - príslušník MsP
Rastislav Horbaľ                 - príslušník MsP
Jozef Toporcer                     - príslušník MsP
Dušan Jaroš                         - príslušník MsP

V roku 2009 MsP pracovala v počte členov 7. Od 1.3. 2009 bol prijatý Dušan Jaroš, ktorý absolvoval školu na získanie odbornej spôsobilosti. V súčasnosti  majú všetci odbornú spôsobilosť podľa zákona 564/1991 o obecnej polícii, sú držiteľmi zbrojných preukazov a vodičských preukazov. Dvaja ukončili štúdium  na vysokej škole. V mesiacoch november až december štyria príslušníci MsP absolvovali kurz angličtiny pre začiatočníkov Power base. Traja zamestnanci so zníženou práceschopnosťou pracujú pri obsluhe kamerového monitorovacieho zariadenia.

B/ Vyhodnotenie pracovných činností:

Organizáciu práce mestskej polície riadi náčelník. Za tým účelom boli spracované harmonogramy služieb a vykonávané pracovné porady. Mestská polícia zabezpečovala verejný poriadok v meste, ochranu majetku mesta, majetku občanov, vykonávala VZN, uznesenia MZ a rozhodnutia primátora. V rámci svojej práce riešila priestupky ustanovené osobitnými predpismi a tiež priestupky proti bezpečnosti a plynulosti cestnej premávky.

B-1/  Finančná kalkulácia:

a/  Náklady:

Rozpočet na rok 2009 .............................................................     129 840 €
Čerpanie rozpočtu za rok 2009 ................................................   126 342  €
Percentuálne čerpanie rozpočtu  za rok 2009...........................       97,3  %

b/  Výnosy:

Príjem z blokových pokút v roku 2001 .......................................      30 100.-Sk
Príjem z blokových pokút v roku 2002 .......................................      41 100.-Sk
Príjem z blokových pokút v roku 2003 .......................................       90 300-Sk
Príjem z blokových pokút v roku 2004 ........................................    107 400.-Sk
Príjem z blokových pokút v roku 2005 ........................................    124 300.-Sk 
Príjem z blokových pokút v roku 2006 ........................................      99 100.-Sk
Príjem z blokových pokút v roku 2007 ........................................      93 600.-Sk
Príjem z blokových pokút v roku 2008 ........................................      51 000.-Sk
Príjem z blokových pokút v roku 2009 ...........................  2 198 €  = 66 217.-Sk
Čo predstavuje zvýšenie oproti roku 2008 o ...................................       13  %

Príjem z výberu za parkovanie v roku 2001 ...............................     307 937.-Sk
Príjem z výberu za parkovanie v roku 2002 ...............................     478 600.-Sk
Príjem z výberu za parkovanie v roku 2003 ...............................     524 945.-Sk
Príjem z výberu za parkovanie v roku 2004................................     605 875.-Sk
Príjem z výberu za parkovanie v roku 2005 ...............................     661 340.-Sk
Príjem z výberu za parkovanie v roku 2006................................     840 440.-Sk
Príjem z výberu za parkovanie v roku 2007 ...............................     867 942.-Sk 
Príjem z výberu za parkovanie v roku 2008 ...............................     802 727.-Sk 
Príjem z výberu za parkovanie v roku 2009 ..............  26 794 €  =  807 196.-Sk 
Čo predstavuje nárast oproti roku 2008 o ..................................        0,5  %

Od 1.1.2009 výber za parkovanie zabezpečujú Technické služby mesta Levoča.
Vo výbere za parkovanie je zahrnutá aj suma  2 595 € za vyhradené parkoviska. 

B-2/  Priestupky:

V roku 2009 MsP v Levoči riešila spolu  1 498 priestupkov.
Z toho počtu bolo:
464 - priestupkov podľa § 22 odst. 1/k  zákona SNR č. 372/1990 Zb. proti                                         bezpečnosti a plynulosti cestnej premávky
200 - priestupkov na základe  § 30  zákona SNR č. 372/1990 Zb. a VZN č. 21/2007na úseku ochrany pred alkoholizmom a inými toxikomániami
290 - priestupkov na základe  § 48 zákona SNR č. 372/1990 Zb., t.j. porušení všeobecne záväzných nariadení mesta 
475     - priestupkov proti verejnému poriadku podľa § 47 zákona SNR č. 372/1990 Zb. odst. 1b,d
41 - priestupkov na základe  49 zákona SNR č.372/1990 Zb. proti občianskemu spolunažívaniu
28 - priestupkov na základe § 50 odst. 1 zákona SNR č. 372/1990 Zb. proti majetku /krádeže/

V blokovom konaní bolo vyriešených  ..................................      206 priestupkov
Celková výška zaplatených pokút ...........................   2 198 €  = 66 217.-Sk 
Čo predstavuje nárast oproti roku 2008 o  .............................       13  %

Legenda : 1 - § 22                                       4 - § 47
                2 - § 30                                        5 - § 49
                3 - § 48                                        6 - § 50

B-3/  Použitie donucovacích prostriedkov:

Zamestnanci MsP počas služby použili v 143 prípadoch donucovacie prostriedky. Vždy išlo o technické zariadenie na zabránenie odjazdu motorového vozidla /papuča/. Najčastejšie sa zasahovalo na NMP, na ulici Štúrová, Košická, Vetrová, Špitálska. 

B-4/  Odchyt túlavých psov:

Bolo realizovaných 26 odchytov túlavých psov, z ktorých 11 bolo vrátených majiteľovi, 5 bolo darovaných, 2  utratený veterinárom, 2 po umiestnení z koterca ušli, 6 odchytov bolo neúspešných. Taktiež sme zisťovali majiteľov neprihlásených psov z ulice Nad tehelňou a Poľná.
V uvedenom období sme zaznamenali  v okrajových častiach mesta vysoký výskyt líšky, kde v 8 prípadoch sme zasahovali a riešili problém spolu s veterinárnym lekárom. Išlo o eutanáziu resp. odstránenie už usmrtenej líšky z týchto lokalít: Levočské Lúky, Nad tehelňou, Popradská cesta, Vodárenská ul., Kežmarská cesta a v cintoríne. V jednom prípade išlo o poranenú kunu na NMP. 

B-5/  Životné prostredie a čistota v meste:

Pri zabezpečovaní hygieny  a čistoty v meste MsP úzko spolupracuje s mestskou príspevkovou organizáciou Technickými službami. Pravidelne monitorujeme a zisťujeme nelegálne skládky a ich pôvodcov. Z 30 nelegálnych skládok sme v 20 prípadoch zistili pôvodcov, ktorí boli vyzvaní na ich odstránenie, čo sa aj tak stalo. V 10 prípadoch pôvodcovia neboli zistení. Najčastejšie sa vyskytujú skládky na  sídl. Západ, Pri prameni a Rozvoj (z prerábania bytov), Potočná, Baštová pri telocvični, ale aj na iných uliciach, Vysokej, Mäsiarskej, Kláštorskej (z obchodných prevádzok), Ružová, Železničný riadok ,  Západ – garáže a Nad tehelňou – medza a okolie večierky. 
V 3 prípadoch sme zasahovali pri praní kobercov na ulici Vysoká, Nová a Slavkovská,  v 10 prípadoch pri pálení trávy, káblov alebo rôzneho domového odpadu, 6 x znečistenie cestnej komunikácie, 3x grafity, v 2 prípadoch išlo o zaprašovanie okolia pri stavebnej činnosti, v 2 prípadoch o nepovolené vylepovanie plagátov a 3x o umývanie auta, 29 zásahov pri vyberaní kontajnerov. 
Bolo zistených 27vrakov OMV, po výzvach z verejných priestranstiev  odstránených 24 vrakov,  1 je v riešení a dvaja majitelia spojazdnili motorové vozidlá.

B-6/  Dohľad nad dopravným režimom:

Mestská polícia riešila 464 priestupkov proti bezpečnosti a plynulosti cestnej premávky (zákazy vjazdu, státia, zastavenia).
Pre spomalenie rýchlosti sú osadené spomaľovacie retardéry na ul. Novej, Košickej, Štúrovej, sídl. Západ a na NMP. 
Platenie za parkovanie v meste sa realizovalo predajom priamo na NMP fyzickými osobami, ako aj v predajných miestach. V hodnotenom  období bolo zakúpených 144 ks celoročných parkovacích kariet, čo je o 32 menej ako v roku 2008 (prestali sa predávať za alikvotnú čiastku v priebehu roka). Príjem mesta  za parkovanie a vyhradené parkoviska činil  807 196.-Sk.

B-7/  Ochrana obyvateľstva pred alkoholizmom:

Veľa priestupkov je pri porušovaní VZN č. 21/2007 o zákaze používania alkoholických nápojov na verejnosti. MsP zasahovala proti osobám na NMP pri evanjelickom kostole, v mestskom parku, ale aj na autobusovej stanici, v parku na nám. Štefana Kluberta, za Košickou bránou, na Schiessplatzi v lokalite Detský raj,  na sídlisku Západ, pri večierkach.  Pri zásahoch došlo k znehodnoteniu alkoholických nápojov vyliatím a vykázaním osôb z daného priestoru /200 osôb/. 
Na základe preventívneho projektu zameraného na kontroly reštauračných a pohostinských zariadení na podávanie alkoholu maloletým a mladistvým so zameraním na problém záškoláctva sme v spolupráci s OO PZ Levoča, ÚPSVaR Levoča a oddelenie školstva pri MsÚ Levoča vykonali 7 kontrol v týchto prevádzkach:  Vegas Games, Piki bar,  Planétka,  Mama Mia – pizeria, Texon, Modrá opica a Paradiso club, Záhradník, Slovenka. Celkovo bolo kontrolovaných 137 osôb, z toho 35 mladistvých – bez alkoholu a 102 dospelých osôb. 

B-8/  Priestupky proti majetku:

Za sledované obdobie MsP riešila celkovo 28 priestupkov proti majetku (krádeže). Najviac bolo drobných krádeží rôzneho tovaru v obchodných prevádzkach Nova, Billa, Lidl , ale aj kabelky, peňaženky, dokladov, taktiež krádež bicykla (2), mobilu.  Prichytení páchatelia boli  na základe novely trestného zákona odovzdaní na priestupkové konanie OO PZ Levoča.  

B-9/  Ostatná činnosť:

a, Zabezpečovanie verejného poriadku počas akcií hromadného charakteru:
-	Silvester – Nový rok  (31. 12. 2008 – 1.1.2009),
-	Mariánska púť  (2. 7., 4.7. a 5.7.2009),
-	Karpatský remeselný trh  (14.  -  16.8 2009),
-	Bier fest  (18.9.a 19.9.2009),
-	Vianočné trhy   (19.12.2009) 
b, Doručovanie súdnych zásielok  -  118,
c, Preverovanie dodržiavania termínov rozhodnutí o povolení prekopávok- 65,
d, Preverovanie záberov verejného priestranstvá  -  56,  
e, Súdne exekúcie - doručenie rozhodnutí   27
                              - výkon exekúcie    4
f, Charakteristiky pre OaVP    65
g, Poskytovanie  pomoci občanom - pri záchrane života a zdravia   6
                                                        - pri nájdení os. dokladov, peňaženky  13
                                                        - pri nájdení hľadanej osoby   4
                                                        - vecí  (kľúče, fotoaparát, bicykel)    3  
h, Prezeranie záznamov pre PZ    21
i,  Preventívna činnosť, prednášky     7

B-1O/  Spolupráca obecných a mestských polícii:

Mestská polícia spolupracuje s inými MsP  pri riešení priestupkov mimo svojho pôsobenia. Náčelník MP je členom Združenia náčelníkov Slovenska. Toto združenie rieši materiály legislatívneho  a koncepčného charakteru. V roku 2009 sa pokračovalo v práci na novelizácii zákona o sociálnom zabezpečení zamestnancov obecných polícii – návrh je pripravený na rokovanie v NR SR.

B-11/  Spolupráca so zložkami policajného zboru:

MsP úzko spolupracuje s OO PZ v Levoči hlavne pri konaní akcií hromadného charakteru, v 2 prípadoch  pri represívno-bezpečnostnej akcii zameranej na ochranu obyvateľstva pred zneužívaním alkoholických nápojov podľa zákona 219/1966 Z.z., počas spoločenskej akcie Silvester – Nový rok na  NMP pri zabezpečovaní verejného poriadku, pri ochrane osôb pred fyzickým útokom. Taktiež pri asistencii vyšetrovateľom trestných činov na území mesta,  riešení rôznych drobných krádeží, pri poškodzovaní majetku  občanov a mesta, dopravných nehodách, pri pátracích akciách. MsP spolupracovala s OO PZ Levoča aj pri riešení hromadnej bitky na Levočských Lúkach. 

C/  Technické vybavenie:

MsP má k dispozícii jedno motorové vozidlo Škoda Fabia combi, 6 ks vysielačky Motorola, 10 ks mechanické zábrany /papuče/,  1 ks mobilný telefón Nokia, 6 ks pút, 5 ks ochranných tyčí, 6 ks plynových paralyzérov, 6 ks elektrické paralyzéry, 6 ks revolver 9 mm, 1 ks digitálny fotoaparát Olympus, 1 ks písací stroj, 1 ks diktafón Sony,  2 ks počítač Pentia s tlačiarňou,1 ks Alco Sensor IV CM, 1 ks narkotizačná puška a monitorovací kamerový systém pozostávajúci zo 8  otočných Dome kamier, 1 statickej kamery, záznamového zariadenia a 2 monitorov. Na základe projektu bol doplnený mestský kamerový systém o jednu otočnú kameru, ktorá je umiestnená na autobusovej stanici a jednu statickú kameru v areáli gymnázia J. F. Rimavského. 

V Levoči, 3.2.2010                                                          Ing. Mgr. Peter Hromjak
                                                                                             náčelník MsP